钦定古今图书集成/理学汇编/文学典/第097卷 > 钱晔
## 钦定古今图书集成/理学汇编/文学典/第097卷 > 钱晔

按《列朝诗集》，“晔字允辉，常熟人。祖甦字更生，以布衣
上疏论星变，撰《祭元幼主文》，见知于高帝者也。允辉
幼而能诗，豪富好客，有顾玉山之风。园亭种荷数十
亩，作锦香亭其中。亭苦炎日，以巨舰载大树，视日所
向阴之林木郁然，不知为水榭也。入赀为浙江都司
经历，与郡守杨贡愤争廷鞫日，中官右之，贡罢官，恚”
死。杨南峰记其事，晚自号避庵。允辉《江行》诗，误入《张
东海集》中。“六朝遗恨晚山青”，遂为东海平生警句。今
改定为允辉作。《麓堂诗话》亦载其赠周岐凤之作，则
允辉之能诗审矣。